Milljarðamæringurinn Thomas Crown er orðinn leiður á því að geta keypt allt sem hugurinn girnist . Konum finnst hann ómótstæðilegur , og þar er því ekki nein áskorun fyrir hann heldur . En það eru nokkrir hlutir sem meira að segja hann getur ekki eignast , þessvegna á Thomas Crown ákveðið áhugamál : hann stelur ómetanlegum listaverkum . Eftir að hafa stolið ... Lesa meira Milljarðamæringurinn Thomas Crown er orðinn leiður á því að geta keypt allt sem hugurinn girnist . Konum finnst hann ómótstæðilegur , og þar er því ekki nein áskorun fyrir hann heldur . En það eru nokkrir hlutir sem meira að segja hann getur ekki eignast , þessvegna á Thomas Crown ákveðið áhugamál : hann stelur ómetanlegum listaverkum . Eftir að hafa stolið frægu málverki eftir Claude Monet , þá er sú eina sem grunar Crown , Catherine Banning . Hennar verkefni er að endurheimta myndina , hvernig sem hún fer að því . Til allrar óhamingju , þá verður Catherine of náin Thomas til að geta haldið nægri fjarlægð á verkefnið . En sem betur fer þá virðist Thomas vera að verða ástfanginn af henni á móti .... minna Það eru Pierce Brosnan og Rene Russo sem fara með aðalhlutverkin í þessari grín - og spennumynd leikstjórans Johns McTiernans sem m.a. gerði kvikmyndirnar Die Hard , The Predator , The Hunt For Red October og The 13 th Warrior . Hér segir af Thomas Crown ( Brosnan ) sem er sérvitur viðskiptajöfur sem veit ekki aura sinna tal og er hann fyrir margt löngu búinn að ná öllum þeim takmörkum sem hann hafði sett sér í lífinu . Hann á hreint og beint allt sem hugur hans hefur nokkurn tíma girnst og satt að segja er hann orðinn leiður á að hafa ekki lengur nein spennandi markmið til að keppa að . Til að ráða bót á tilbreytingaleysinu ákveður hann að gerast meistaraþjófur og ræna einu verðmætasta málverki heims frá listasafninu í New York . En það er ekki nóg fyrir hann að ræna því heldur ákveður hann að gera það um hábjartan dag fyrir allra augum án þess að upp um hann komist ! Það er skemmst frá því að segja að þetta meistaralega rán tekst með glans og gerir í einni svipan lítið úr hinu fullkomna öryggiskerfi safnsins . En tryggingafélag það sem ber að bæta tjónið er ekki alveg tilbúið til að gefast upp og ákveður að senda hina eitursnjöllu Catherine Mannig ( Russo ) á vettvang . Hún fær þegar grun um hver hafi staðið á bak við ránið og ákveður að leggja einstaklega snjalla gildru fyrir Thomas Crown . Þar með er hafinn leikur þar sem enginn getur vitað með vissu hver er í hlutverki kattarins og hver í hlutverki músarinnar ! Ágæt spennumynd sem ég hafði gaman af og hvet alla til að kynna sér sem fyrst . Ég gef henni þrjár stjörnur , enda er þetta kvikmynd sem samhæfir gaman og spennu á einkar vandaðan hátt . Þeir sem kíkja á þessa eiga ágætt kvöld fyrir höndum . Engin spurning . Ekki missa af henni !!